smcproject/ml-wiki-sentences huggingface dataset:
ശേഖരിച്ചത് 2019 ജൂലൈ 18 ↑ ജയ്ഹിന്ദ് ടി വി ശേഖരിച്ചത് 2019 ജൂലൈ 18 പുറത്തേക്കുള്ള കണ്ണികൾ
കർതുംഗ് ല ചുരം കർതുംഗ് ല ചുരം കർതുംഗ് ല ചുരത്തിലെ ഒരു സ്‌മാരകസ്‌തംഭം
കർതുംഗ് ല ( കർതുംഗ് ചുരം , ല എന്നാൽ തിബത്തൻ ഭാഷ യിൽ ചുരം എന്നർത്ഥം.) ജമ്മു കാശ്മീ രിലെ ലഡാക് ജില്ലയിൽ സ്ഥിതി ചെയ്യുന്ന ഒരു ചുര മാണ്.
കർദോങ് ല, കർസോങ് ല എന്നിങ്ങനെ പല രീതിയിൽ ഇതറിയപ്പെടാറുണ്ട്.
ലഡാക്കി ലെ പ്രധാന നഗരമായ ലേ യിൽ നിന്ന് വടക്കായി സ്ഥിതി ചെയ്യുന്ന ഈ ചുരം ശ്യോക് , നുബ്ര താഴ്വരകളിക്കുള്ള കവാടമാണ് പ്രവർത്തിക്കുന്നു.
സിയാച്ചിൻ ഹിമാനി ഇതിനും വളരെ വടക്കു നുബ്ര താഴ്വരയ്ക്കപ്പുറം സ്ഥിതി ചെയ്യുന്നു.
1976ൽ നിർമിച്ച പാത 1988ൽ വഴി യാത്രക്കായി തുറന്നു കൊടുത്തു.
സിയാച്ചിനിലേക്കുള്ള അവശ്യ വസ്തുക്കൾ കൊണ്ട് പോകുന്ന വഴിയായതിനാൽ നയതന്ത്ര പരമായി വളരെ പ്രധാനപ്പെട്ട പാത ആണിത്.
കർതുംഗ് ലയുടെ ഉയരം 5,359 മി. ആണ് (17,582 അടി).
പക്ഷെ പലപ്പോഴും ഉയരം തെറ്റായി 5,602 മി. (18,379 അടി) ആണെന്ന് അവകാശപെടാറുണ്ട്.
ലോകത്തിലെ ഏറ്റവും ഉയരം കൂടിയ മോട്ടോർ വാഹനങ്ങൾക്ക് യാത്ര ചെയ്യാവുന്ന പാത ആണെന്നും അവകാശം ഉണ്ട്.
കർതുംഗ് ല ചുരം ചരിത്രപരമായി വളരെ പ്രധാനപെട്ടതാണ്.
പ്രാചീന കാലങ്ങളിൽ സഞ്ചാരികൾ ലേയിൽ നിന്നും മധ്യേഷ്യയിലെ കഷ്ഗറിലേയ്ക്ക് പോയിരുന്നത് ഈ വഴിയാണ്.
ഏതാണ്ട് 10,000 കുതിരകളും ഒട്ടകങ്ങളും ഈ വഴി കൊല്ലം തോറും യാത്ര നടത്തിയിരുന്നു.
ബാക്ട്രീയൻ ഒട്ടകങ്ങളെ ഇപ്പോഴും നുബ്ര താഴ്വരയുടെ പരിസരങ്ങളിൽ കാണാൻ സാധിക്കും.
രണ്ടാം ലോക മഹാ യുദ്ധ കാലത്തു ചൈന യിലേക്ക് യുദ്ധ സാമഗ്രികൾ ഈ വഴി കടത്താനായി ഒരു ശ്രമം നടന്നിരുന്നു.
സ്ഥലം ഭൂപടം
ലേയിൽ നിന്നും 39 കി.
മി ദൂരെ ആയാണ് കർതുംഗ് ല സ്ഥിതി ചെയ്യുന്നത്.
ആദ്യത്തെ 24 കി.
മി ടാർ ഇട്ട പാതയാണ്.
പിന്നീട് അങ്ങോട്ട് കല്ലും മണ്ണും നിറഞ്ഞ റോഡാണ് മുകളിൽ വരെ.
എങ്കിൽ തന്നെയും സമീപ ചുരങ്ങളെ അപേക്ഷിച്ചു നോക്കുമ്പോൾ ഈ റോഡ് വളരെ ഭേദപെട്ടതാണ് (ഉദാ: ടങ്ലങ് ല ) ഉയരം 18,380 അടി ഉയരം അവകാശപ്പെടുന്ന ഫലകം.
യഥാർത്ഥ ഉയരം 800 അടിയോളം കുറവാണ്.
നൂറോളം GPS ഉപകരണങ്ങൾ വഴി അളന്നതു പ്രകാരം 5,359 മി (17,582 അടി) ആണ് ഈ സ്ഥലത്തിന്റെ ഉയരം.
SRTM രേഖകളും, ASTER-GDM രേഖകളും ഇവ ശരി വയ്ക്കുന്നു.
കർത്താർ സിംഗ് സരാഭ ഇംഗ്ലീഷ് വിലാസം https://ml.wikipedia.org/wiki/Kartar_Singh_Sarabha
ഇന്ത്യയിലെ സ്വാതന്ത്ര്യ സമരസേനാനിയായിരുന്നു പഞ്ചാബ് സ്വദേശിയായ കർത്താർ സിംഗ് സരഭ .
ഗദ്ദർ പാർട്ടിയുടെ മുഖപത്രമായ  ഗദ്ദർ പത്രം  പഞ്ചാബി ഭാഷയിൽ പുറത്തിറക്കിയത് കർതാർ സിംഗാണ്.
1896 മേയ് 26നു പഞ്ചാബിലെ ലുധിയാന ജില്ലയിൽ സാരാഭ  എന്ന ഗ്രാമത്തിലെ ഗ്രെവാൾ ജാട്ട് സിഖ് കുടുംബത്തിലെ മംഗൾ സിംഗിന്റെ പുത്രനായാണ് കർത്താർ സിങ് സാരഭ ജനിച്ചത്.
അദ്ദേഹത്തിന് 15 വയസ്സായ സമയത്ത് മാതാപിതാക്കൾ അമേരിക്കയിൽ ജോലിക്കായി പോകുകയും അദ്ദേഹത്തെയും കപ്പലിൽ ഒരുമിച്ച് കൊണ്ടുപോകുകയും ചെയ്തു.
അക്കാലത്ത് വലിയ നിയന്ത്രണങ്ങളും പരിശോധനകളുമാണ് ഇന്ത്യാക്കാർക്ക് അമേരിക്കയിലേക്കുള്ള യാത്രയിൽ നേരിടേണ്ടി വന്നത്.
യൂറോപ്യയിൽ നിന്നും മറ്റുമുള്ള യാത്രക്കാർക്ക് വളരെ ലളിതമായ പരിശോധനകളും മറ്റുമാണുണ്ടായിരന്നത്.
ഇന്ത്യാക്കാർ ബ്രിട്ടീഷുകാരുടെ അടിമകളായതിനാലാണ് ഇത്തരത്തിലുള്ള സമീപനം നേരിണ്ടിവരുന്നതെന്നാണ് ഇതേപ്പറ്റി സഹയാത്രികനോട് സംസാരിച്ചപ്പോൾ സാരഭയോട് ലഭിച്ച മറുപടി.
ഈ സംഭാഷണം സാരഭയെ വല്ലാതെ സ്വാധീനിച്ചു.
സാരഭ സഞ്ചരിച്ച കപ്പൽ അമേരിക്കയിലെ തുറമുഖമായ സാൻഫ്രാൻസിസ്കോയിൽ 1912 ന് എത്തിച്ചേർന്നു.
ബർക്കിലിയിലെ കാലിഫോർണിയ സർവ്വകലാശാലയിൽ വിദ്യാർത്ഥിയായി ചേർന്ന സാരഭ കാലിഫോർണിയ സെൻട്രൽ താഴ്വരയിൽ പഴം ശേഖരിക്കുന്ന ഭാഗിക ജോലിക്കും പോകുവാൻ തുടങ്ങി.
ഇതിനിടയിൽ കർത്താർ സിംഗ് ലാലാ ഹർദയാലിനെ പരിചയപ്പെടുകയും ഗദ്ദർ പാർട്ടിയുടെ പ്രവർത്തനങ്ങളിൽ സജീവമാകുകയും ചെയ്തു.
ഒന്നാം ലോകമഹായുദ്ധകാലത്ത് വിപ്ലവത്തിനായി ഇന്ത്യയിലെത്തിയ കർത്താറിനെതിരെ ഒന്നാം ലാഹോർ ഗൂഢാലോചനകേസ് എന്ന് പ്രസിദ്ധമായ ഗൂഢാലോചന കുറ്റം ചുമത്തുകയും 1915 നവംബർ 16-ന്  തൂക്കിലേറ്റുകയും ചെയ്തു.
അവലംബം പുറത്തേക്കുളള കണ്ണികൾ Kartar Singh Sarabha materials in the South Asian American Digital Archive (SAADA)
കർത്താർ സിങ് ദുഗ്ഗൽ
പഞ്ചാബി,ഉറുദുഭാഷകളിൽ എഴുതുന്ന സാഹിത്യകാരനാണ് കർത്താർ സിങ് ദുഗ്ഗൽ (ജനു:1 മാർച്ച് 1917 – മ:26 ജാനു:2012)ദുഗ്ഗലിന്റെ  നാടകങ്ങളും ചെറുകഥകളും  ഹിന്ദിയിലും പ്രസിദ്ധീകരിച്ചിട്ടുണ്ട്.
ആൾ ഇന്ത്യാ റേഡിയോയുടെ നിർവ്വാഹകനായും പ്രവർത്തിച്ച അദ്ദേഹത്തിന്റെ ചിലകൃതികൾ വിദേശ ഭാഷകളിലേയ്ക്കും ഭാഷാന്തരം ചെയ്തിട്ടുണ്ട്.
ബഹുമതികൾ പത്മഭൂഷൺ സാഹിത്യ അക്കാദമി പുരസ്ക്കാരം ഖാലിബ് പുരസ്ക്കാരം സോവിയറ്റ് ലാൻഡ് പുരസ്ക്കാരം ഭാരതീയ സാഹിത്യ പരിഷത് പുരസ്ക്കാരം പഞ്ചാബ് സർക്കാരിന്റെ മിലേനിയം പുരസ്ക്കാരം ഭായ് വീർ സിങ് പുരസ്ക്കാരം (1989) പ്രമാൺ പത്ര(1993) കൃതികൾ സത് നാടക് (True Nanak) (One-Act Play) ബന്ദ് ദർവാസെ (Closed Doors) മിട്ടി മുസൽമാൻ കി (A Muslim’s Earth) ഫിലോസഫി ആൻഡ് ഫൈത് ഇൻ സിഖിസം , Himalayan Institute Press, 1988.
ISBN 978-0-89389-109-1 .
ചെറുകഥകൾ ബർത്ത് ഓഫ് എ സോങ് (in English) കം ബാക്ക് മൈ മാസ്റ്റർ (in English) ദങ്കർ (Animal) ഇക്ക് ചിട്ട് ദാന്ന് ദെ (One Drop of Light) വനവാൻ ഘർ (New House) സോണാർ ബംഗ്ലാവ് (Golden Bungalow) തർകലൺ വേലെ (In the Evening) ജീനത് ആപാ (A muslim girl) അവലംബം
കർത്താവിന്റെ നാമത്തിൽ ഇംഗ്ലീഷ് വിലാസം https://ml.wikipedia.org/wiki/Karthaviinte_namathil
സിസ്റ്റർ ലൂസി കളപ്പുരയുടെ ആത്മകഥയാണ് കർത്താവിന്റെ നാമത്തിൽ .
2019 ൽ പ്രസിദ്ധീകരിച്ച ഈ പുസ്തകം അതിലെ ഉള്ളടക്കം കൊണ്ട് വിവാദമായി.
പുസ്തകം പള്ളിയെയും പുരോഹിതരെയും അവഹേളിക്കുന്ന തരത്തിലാണെന്നായിരുന്നു ഒരു വിഭാഗം ഹൈക്കോടതിയിൽ കേസ് നൽകി.
സിറോ മലബാർ വിഭാഗത്തിലെ പുരോഹിതരെയും കന്യാസ്ത്രീമാരെയും വിശ്വാസികളെയും അസാന്മാർഗ്ഗികകളായി ചിത്രീകരിച്ചിരിക്കുന്ന പുസ്തകമെന്നായിരുന്നു ആരോപണം.
ഫ്രാൻസിസ്കാൻ ക്ലാരിസ്റ്റ് കോൺഗ്രിഗേഷൻ അംഗമായ സി ലൂസി ബിഷപ്പ് ഫ്രാങ്കോ മുളയ്ക്കലിനെതിരെയുള്ള കന്യാസ്ത്രീകളുടെ സമരത്തിൽ പങ്കെടുത്തതിന്റെ പേരിൽ സഭയുടെ അപ്രീതിക്ക് പാത്രമാവുകയും അവരെ സഭ പുറത്താക്കുകയുമായിരുന്നു.
വിവാദ ഭാഗങ്ങൾ വൈദികർ കന്യാസ്ത്രീ മഠങ്ങളിൽ സന്ദർശകരായെത്തി ലൈംഗിക ചൂഷണം നടത്താറുണ്ടെന്ന് സിസ്റ്റർ ആരോപിക്കുന്നു.
കന്യാസ്ത്രീ ആയതിന് ശേഷം തന്നെ മൂന്ന് തവണ വൈദികർ പീഡിപ്പിക്കാൻ ശ്രമിച്ചെന്ന് സിസ്റ്റർ ലൂസി വെളിപ്പെടുത്തുന്നു.
മുതിർന്ന കന്യാസ്ത്രീകൾ യുവതികളായ കന്യാസ്ത്രീകളെ സ്വവർഗഭോഗത്തിന് വിധേയരാക്കാറുണ്ട്.
അവലംബം ↑ https://www.azhimukham.com/kerala/lucy-s-kalapurakals-autobiography-reveals-sexual-anarchy-among-priests-65303?infinitescroll=1%5Bപ്രവർത്തിക്കാത്ത+കണ്ണി%5D ↑ https://www.thecue.in/special-report/2019/12/01/lot-of-unpublished-books-are-burning-inside-nuns-says-sister-lucy-kalappura
കർത്താവിന്റെ വചനം ഇംഗ്ലീഷ് വിലാസം https://ml.wikipedia.org/wiki/Verbum_Domini ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ബെനഡിക്ട് പതിനാറാമൻ മാർപ്പാപ്പ പുറത്തിറക്കിയ നാലാമത് ചാക്രികലേഖനമാണ് കർത്താവിന്റെ വചനം ( Verbum Domini ).
2010 സെപ്റ്റംബർ 30-നാണ് ഈ ചാക്രിക ലേഖനം പുറത്തിറക്കിയത്.
ദൈവത്തിന്റെ വചനം, ദൈവവചനം സഭയിൽ, ദൈവവചനം ലോകത്തിൽ എന്നിങ്ങനെ മൂന്നു ഭാഗങ്ങളായാണ്‌ അപ്പസ്‌തോലിക ആഹ്വാനം വിവരിക്കപ്പെട്ടിരിക്കുന്നത്‌.
ദൈവവചനം സഭയുടെ ജീവിതത്തിലും ദൗത്യത്തിലും എന്ന വിഷയത്തിലൂന്നിയാണ് കർത്താവിന്റെ വചനം എന്ന ഈ  ചാക്രിക ലേഖനം രചിച്ചിരിക്കുന്നത്.
രണ്ടാം വത്തിക്കാൻ കൗൺസിലിന്റെ ദൈവവചനം ( Dei Verbum ) എന്ന പ്രമാണരേഖയ്‌ക്കു ശേഷം ദൈവവചനത്തെ സംബന്ധിച്ചു ലഭിക്കുന്ന ആധികാരികവും സമഗ്രവുമായ പ്രബോധനരേഖയാണിത്.
ചട്ടുകക്കൊക്കൻ ഇംഗ്ലീഷ് വിലാസം https://ml.wikipedia.org/wiki/Eurasian_spoonbill
വീഡിയൊ
ചട്ടുകക്കൊക്കൻ അഥവാ കരണ്ടിക്കൊക്കന്  ആംഗലത്തിൽ Eurasian spoonbill , common spoonbill എന്നാണു പേര്.
ശാസ്ത്രീയ നാമം Platalea leucorodia എന്നാണ്.
വർഷം തോറും കേരളം സന്ദർശിക്കാൻ വരുന്ന ഒരു ദേശാടനപ്പക്ഷിയാണ് ചട്ടുകക്കൊക്കൻ.
കേരളം ഒഴികെയുള്ള മറ്റു സംസ്ഥാനങ്ങളിൽ ഇവ സ്ഥിര താമസക്കാരാണ്.
വിദേശ രാജ്യങ്ങളിൽ നിന്ന് ഇവ ഇന്ത്യയിലേക്ക് വരുന്നതായി കണ്ടെത്തിയിട്ടുണ്ട്.
റഷ്യയിൽ നിന്ന് കാലിൽ വളയമിട്ട ചില പക്ഷികളെ ബീഹാറിലും രാജസ്ഥാനിലും മഹാരാഷ്ട്രയിലും കണ്ടെത്തിയിരുന്നു.
അറ്റത്തു വീതി കൂടിയ ചട്ടുകം പോലെയുള്ള കൊക്കുള്ളത് കൊണ്ടാണ് ഇവയെ ചട്ടുകക്കൊക്കൻ എന്ന് വിളിക്കുന്നത്.
സഞ്ചാരം
ചെറിയ കൂട്ടമായിട്ടാണ് ഇവയുടെ സഞ്ചാരം.
കൊറ്റികൾക്കും നീർക്കാക്കകൾക്കുമൊപ്പം ഇവയെ കാണാറുണ്ട്.
മിക്ക സമയത്തും ഒറ്റക്കാലിൽ നിന്ന് വിശ്രമിക്കുന്നത് കാണാം.
ഇവയ്‌ക്ക് കൊക്ക് ചിറകിനടിയിൽ ഒളിപ്പിച്ചു വെച്ച് ഉറങ്ങുന്ന ശീലമുണ്ട്.
തണ്ണീർത്ത ടങ്ങളും വെള്ളം കെട്ടി നിൽക്കുന്ന പാടങ്ങളും ചെളിത്തിട്ടകളും ആണ് ഇവയുടെ പ്രധാന വിഹാര കേന്ദ്രങ്ങൾ.
വെള്ള നിറം, കറുത്ത കാലുകൾ, മഞ്ഞ അറ്റമുള്ള കറുത്ത കൊക്ക്.
പ്രജനന കാലത്ത് നെഞ്ചിൽ മഞ്ഞ നിറവും ശിഖയും കാണാറുണ്ട്.
പ്രായ മാവാത്ത പ്ക്ഷി ചട്ടുക കൊക്കൻ, ഭരത്പൂറിൽ മുട്ട P. l. leucorodia – Linnaeus , 1758 : nominate , occupies all the range except as below.
P. l. balsaci – Naurois Roux, 1974 : found on the islands off the Banc d'Arguin , Mauritania .
P. l. archeri – Neumann , 1928 : found on the coasts of the Red Sea and Somalia .
ഇര തേടൽ
കൊക്ക് വെള്ളത്തിൽ താഴ്ത്തി ഇരുവശങ്ങളിലേക്കും ചലിപ്പിച്ചാണ് ഇര തേടുന്നത്.
ജലജീവികൾ, കക്കകൾ, പുഴുക്കൾ, അട്ടകൾ, തവളകൾ, ചെറുമത്സ്യങ്ങൾ എന്നിവയെ തീറ്റയാക്കുന്നു.
ആൽഗകളേയും, ചിലപ്പോഴൊക്കെ ചെടികളുടെ ഭാഗങ്ങളും ഭക്ഷിക്കുന്നു.
കൂടൊരുക്കലും പ്രജനനവും
കമ്പുകളും ചെടികളുടെ ഭാഗങ്ങളും കൊണ്ട് നിലത്തോ ചെറു മരങ്ങളിലോ കണ്ടലുകളിലോ  കുറ്റിച്ചെടികളിലോ 5 മീ.
ഉയരത്തിൽ കൂട് ഉണ്ടാക്കുന്നു.
കൂട്ടമായാണ് കൂടു കെട്ടുന്നത്.
കൂടുകളിൽ പുല്ലും ഇലകളും വിരിച്ചു മെത്തയൊരുക്കും.
പൂവനും പിടയും പരസ്പരം സഹകരിച്ചാണ് കൂട്  നിർമ്മാണം.
ഒരു  കൂട്ടിൽ നാലോ അഞ്ചോ മുട്ടകളിടും.
വെളുത്തനിറമുള്ള മുട്ടകളിന്മേൽ ധാരാളം വരയും കുറിയും പുള്ളികളും ഉണ്ടാകും.
ആണും പെണ്ണും അടയിരിക്കും.
മുട്ടകൾ വിരിയാൻ മൂന്നാഴ്ച  വേണം.
ഇവ വർഷങ്ങളോളം ഒരേ കൂട്ടിൽത്തന്നെ മുട്ടകൾ ഇടാറുണ്ട്.
പ്രജനന കാലത്ത് തലയ്ക്ക് പിന്നിൽ ഏതാനും തൂവലുകൾ കിളിർക്കും.
മാറിടത്തിൽ മഞ്ഞ നിറം കാണാം.
കൂടുകൾ തമ്മിൽ 1-2 മീ.
അകലമേ ഉണ്ടാവാറുള്ളൂ.
കൂടുകൾ ഇര തേടുന്ന പ്രദേശത്തു നിന്ന് 1-15 കി.
മീ അകലെ വരെ ആകാറുണ്ട്.
ചിത്രശാല Nestlings ID composite Hieronymus Bosch: The Garden of Earthly Delights , 15th century New International Encyclopedia , 1902 Naumann: Naturgeschichte der Vögel Mitteleuropas , 1905 Hungarian stamp issued in 1959 Hungarian stamp issued in 1959 USSR stamp, 1968 അവലംബം പുറത്തെക്കുള്ള കണ്ണികൾ Platalea leucorodia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Platalea leucorodia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
BirdLife species factsheet for Platalea leucorodia Platalea leucorodia on Avibase {{{2}}} videos, photos, and sounds at the Internet Bird Collection ചട്ടുകക്കൊക്കൻ photo gallery at VIREO (Drexel University)
ചണം ഇംഗ്ലീഷ് വിലാസം https://ml.wikipedia.org/wiki/Jute
ചണം കൊണ്ട് നിർമ്മിച്ച സഞ്ചി
ഒരു പ്രകൃതിദത്തനാരാണ്‌ ചണം .
ചണനാരിനേയും അതുണ്ടാകുന്ന സസ്യത്തേയും ചണം എന്നു വിളിക്കുന്നു.
കോർക്കോറസ് എന്നാണ് ജീനസ്  നാമം.
2000 വർഷങ്ങളായി തുണിയും നൂലും നിർമ്മിക്കാനായി, ചണം ഇന്ത്യയിൽ ഉപയോഗിച്ചിരുന്നു.
പതിനാറാം നൂറ്റാണ്ടിന്റെ മദ്ധ്യത്തിൽ ഈസ്റ്റ് ഇന്ത്യ കമ്പനിക്കാർ ഇതിനെ ഇംഗ്ലണ്ടിലെത്തിച്ചു.
ഇന്ത്യൻ പുല്ല് എന്നാണ് അത് അന്ന് അറിയപ്പെട്ടിരുന്നത്.
ഇന്ന്, സഞ്ചികൾ, ചരടുകൾ, ക്യാൻ‌വാസ്, ടാർപോളിൻ, പരവതാനികൾ തുടങ്ങിയവ നിർമ്മിക്കുന്നതിന് ചണം വ്യാപകമായി ഉപയോഗിക്കുന്നു ‌.
20 നും 22.5 ഡിഗ്രി സെൽ‌ഷ്യസിനും  ഇടയിലുള്ള  താപനിലയും വർഷത്തിൽ 150 സെന്റ്റീമീറ്റർ മഴയും ചണകൃഷിക്കാവശ്യമാണ്.
അമ്ലക്ഷാരസൂചിക 5pH ഉള്ള മണ്ണിൽ ചണം നന്നായി വളരും
2005-ലെ കണക്ക് പ്രകാരം ഇന്ത്യയാണ്‌ ചണത്തിന്റെ ലോകത്തെ ഏറ്റവും വലിയ ഉല്പാദകർ.
ബംഗ്ലാദേശ് ആണ്‌ ഇതിനു പിന്നിൽ .
ചണത്തിന്റെ ഉത്പാദനത്തിൽ ~66% ഓളം ഇന്ത്യയിലാണ് .
ഇതിനു താഴെ ~25% ഓളം ഉത്പാദിപ്പിക്കുന്ന ബംഗ്ലാദേശും ~3% ഓളം ഉത്പാദിപ്പിക്കുന്ന ചൈനയും ഇതിനു പിന്നിൽ വരുന്നു.
ചണം ഉദ്പാദനത്തിൽ മുൻപന്തിയിൽ നിൽക്കുന്ന പത്ത് രാജ്യങ്ങൾ  —  11 ജൂൺ 2008 രാജ്യം ഉദ്പാദനം ( ടൺ ) കുറിപ്പ് ഇന്ത്യ 2140000 F ബംഗ്ലാദേശ് 800000 F ചൈന 99000 Côte d'Ivoire 40000 F തായ്‌ലാന്റ് 31000 F മ്യാൻമാർ 30000 F ബ്രസീൽ 26711 ഉസ്ബെക്കിസ്ഥാൻ 20000 F നേപ്പാൾ 16775 വിയറ്റ്നാം 11000 F World 3225551 A No symbol = official figure, P = official figure,
F = FAO estimate, * = Unofficial/Semi-official/mirror data, C = Calculated figure A = Aggregate(may include official, semi-official or estimates); Source: Food And Agricultural Organization of United Nations: Economic And Social Department: The Statistical Devision Archived 2012-06-19 at the Wayback Machine .
കൃഷിരീതി ചണം കൊയ്തെടുക്കുന്നു.
വർഷാവർഷം വിത്ത് മുളപ്പിച്ചാണ് ചണം വളർത്തുന്നത്.
4 മുതൽ 6 മാസം കൊണ്ട് പൂർണവളർച്ചയെത്തുന്ന ചണം, കൊമ്പുകളും ചില്ലകളും ഇല്ലാതെ ഒറ്റത്തണ്ടായി വളരുന്നു.
70 മുതൽ 90F വരെയുള്ള താപനിലയും വളരുന്ന സമയത്ത് ഏതാണ്ട് 40 ഇഞ്ച് വരെ വർഷപാതവും ചണത്തിന് ആവശ്യമാണ്.
ഇതിനു പുറമേ നല്ല വളക്കൂറുള്ള മണ്ണും ചണം വളരുന്നതിന് ആവശ്യമാണ്.
ഇന്ത്യയിലും ബംഗ്ലാദേശിലും, വിത്തുചെടികളിൽ നിന്നും ശേഖരിച്ച് ഒരു വർഷത്തോളം സൂക്ഷിച്ച ചണവിത്ത്, മാർച്ച് മുതൽ മേയ് വരെയുള്ള മാസങ്ങളിൽ അതായത് കാലവർഷത്തിനു മുൻപായി ഉഴുതുമറിച്ച പാടത്ത് വിതക്കുന്നു.
ഏക്കറിന് 8 മുതൽ 12 പൌണ്ട് വരെയാണ് വിത്തിന്റെ അളവ്.
നാലു മാസം കൊണ്ട് ചെടി വളർന്ന് പത്തടിയിലധികം ഉയരം വയ്ക്കുകയും കായ്ക്കാനാരംഭിക്കുകയും ചെയ്യുന്നു.
ഈ സമയമാണ്‌ ചണത്തിൽ നിന്നും നാര്‌ എടുക്കാൻ പറ്റിയ പ്രായം.
വെട്ടിയെടുക്കാൻ വൈകിയാൽ നാര്‌ കടുപ്പമുള്ളതായി മാറുകയും ഗുണനിലവാരം കുറയുകയും ചെയ്യുന്നു.
ജൂണീനും സെപ്റ്റംബറിനും ഇടയിലാണ്‌ ബംഗ്ലാദേശിൽ കർഷകർ ചണം കൊയ്യുന്നത്.
ചണച്ചെടിയുടെ കടയിൽ നിന്നു തന്നെ വെട്ടിയെടുക്കുന്നു .
ബംഗ്ലാദേശിലെ ചണക്കൃഷി
ബംഗ്ലാദേശിലെ ആകെ കൃഷിഭൂമിയുടെ 10% ചണം കൃഷി ചെയ്യുന്നതിനായി ഉപയോഗിക്കുന്നു.
ബംഗ്ലാദേശിലെ കാലാവസ്ഥ ചണക്കൃഷിക്ക് ഏറ്റവും അനുയോജ്യമാണ്.
വെള്ളപ്പൊക്കം ഉണ്ടാകുന്ന പാടങ്ങളിലാണ് പലപ്പോഴും ചണം വളർത്തുന്നത്.
പലപ്പോഴും രണ്ടുമൂന്നടി വെള്ളത്തിൽ നിൽക്കുന്ന ചണത്തണ്ടുകൾ വഞ്ചികളിൽ നിന്നാണ് വെട്ടിയെടുക്കുന്നത്.
നദികൾ സുലഭമായ ബംഗ്ലാദേശിലെ വർഷാവർഷമെത്തുന്ന എക്കൽ നിക്ഷേപം വളക്കൂറുള്ള പുതിയ മണ്ണ് ഓരോവർഷവും എത്തിച്ച് ചണം വളരുന്നതിന്‌ യോഗ്യമാക്കുന്നു.
ഇതും സാധ്യമാക്കുന്നു .
ആദ്യഘട്ട സംസ്കരണം
ചണം വെട്ടിയെടുത്ത് ആദ്യഘട്ടസംസ്കരണത്തിനു ശേഷമാണ്‌ കർഷകർ ഇതിനെ വിൽക്കുന്നത്.
വെട്ടിയെടുത്ത ചണത്തണ്ടുകൾ കെട്ടുകളായി കുറേദിവസം വെയിലത്തിടുന്നു.
ഈ സമയത്ത് ഇലകൾ തണ്ടിൽ നിന്നും വേർപ്പെട്ടു പോകുന്നു.
തുടർന്ന് ഈ കെട്ടുകൾ പത്തിരുപതു ദിവസം തെളിഞ്ഞ ഒഴുക്കുവെള്ളത്തിൽ താഴ്ത്തിയിട്ട് ചീയ്ക്കുന്നു.
ഇതിനു ശേഷം ഈ തണ്ടുകൾ പുറത്തേക്കെടുത്ത് ഒരു കൊട്ടുവടി കൊണ്ട് തല്ലിയാണ്‌ ചണനാര്‌ വേർതിരിക്കുന്നത്.
തുടർന്ന് ഈ നാരിനെ വൃത്തിയാക്കി ഉണക്കിയെടുത്ത് വിൽക്കുന്നു.
ചണ്ഡവൃഷ്ടിപ്രയാതം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു ദണ്ഡകമാണ്‌ (ഒരു പാദത്തിൽ 26നു മേൽ അക്ഷരമുള്ള സമവൃത്തം) ചണ്ഡവൃഷ്ടിപ്രയാതം .
ലക്ഷണം “ നഗണയുഗമതിന്നുമേലേഴു രേഫങ്ങളും
ചണ്ഡവൃഷ്ടിപ്രയാതാഖ്യമാം ദണ്ഡകം ”
രണ്ടു നഗണം കഴിഞ്ഞ് ഏഴ് രഗണം ചേർന്നാൽ ഒരു പാദമെന്നുള്ള ദണ്ഡകം ചണ്ഡവൃഷ്ടിപ്രയാതം.
ചണ്ഡാലഭിക്ഷുകി ചണ്ഡാലഭിക്ഷുകിയുടെ ചിത്രീകരണം- തോന്നക്കൽആശാൻ സ്മാരകത്തിൽ നിന്നും
മലയാള കവിയായ കുമാരനാശാൻ എഴുതിയ ഒരു കാവ്യമാണ് ചണ്ഡാലഭിക്ഷുകി (1922) .
അർത്ഥശൂന്യത വെളിവാക്കാനാണ് ചണ്ഡാലഭിക്ഷുകിയിലൂടെ കുമാരനാശാൻ ശ്രമിക്കുന്നത്.
ദാഹിക്കുന്നു ഭഗിനീ, കൃപാരസ- മോഹനം കുളിർ തണ്ണീരിതാശു നീ ”
എന്ന് ദാഹജലത്തിനായി ചോദിച്ച ബുദ്ധഭിക്ഷുവിനോട് “
അല്ലല്ലെന്തു കഥയിതു കഷ്ടമേ!
അല്ലലാലങ്ങു ജാതി മറന്നിതോ ”
എന്നാണ്‌ മാതംഗി എന്ന ചണ്ഡലസ്ത്രീ മറുപടി പറഞ്ഞത്.
ജാതി ചോദിക്കുന്നില്ല ഞാൻ സോദരി, ചോദിക്കുന്നു നീർ നാവുവരണ്ടഹോ!
എന്ന ബുദ്ധഭിക്ഷുവിന്റെ മറുപടിയിലൂടെ അയിത്തത്തിനെതിരെ ബോധവൽക്കരിക്കാൻ കവി ശ്രമിക്കുന്നു.
അവലംബം ↑ ↑ http://www.karmakerala.com/famous-people-of-kerala/kumaran-asan.html
ചണ്ഡിഗഡ് (ലോകസഭാമണ്ഡലം) ഇംഗ്ലീഷ് വിലാസം https://ml.wikipedia.org/wiki/Chandigarh_(Lok_Sabha_constituency)
ഇന്ത്യയിലെ ഒരു ലോക്സലോകസഭാ മണ്ഡലമാണ് ചണ്ഡിഗഡ് ലോകസഭാമണ്ഡലം , കേന്ദ്രഭരണ പ്രദേശമായ ചണ്ഡിഗഡ് മുഴുവനും ഉൾക്കൊള്ളുന്നു.
ബിജെപി യിലെ കിരൺ ഖേർ ആണ് നിലവിലെ ലോകസഭാംഗം ലോകസഭാംഗങ്ങൾ
BJS കോൺഗ്രസ് Janata Dal ബിജെപി തിരഞ്ഞെടുപ്പ് അംഗം പാർട്ടി 1967 ചന്ദ് ഗോയൽ ഭാരതീയ ജനസംഘം 1971 അമർ നാഥ് വിദ്യാലങ്കർ ഇന്ത്യൻ നാഷണൽ കോൺഗ്രസ് 1977 കൃഷൻ കാന്ത് ജനതാ പാർട്ടി 1980 ജഗന്നാഥ കൗശൽ ഇന്ത്യൻ നാഷണൽ കോൺഗ്രസ് (ഇന്ദിര) 1984 ഇന്ത്യൻ നാഷണൽ കോൺഗ്രസ് 1989 ഹർമോഹൻ ധവാൻ ജനതാദൾ 1991 പവൻ കുമാർ ബൻസൽ ഇന്ത്യൻ നാഷണൽ കോൺഗ്രസ് 1996 സത്യപാൽ ജെയിൻ ഭാരതീയ ജനതാ പാർട്ടി 1998 1999 പവൻ കുമാർ ബൻസൽ ഇന്ത്യൻ നാഷണൽ കോൺഗ്രസ് 2004 2009 2014 കിറോൺ ഖേർ ഭാരതീയ ജനതാ പാർട്ടി 2019 പരാമർശങ്ങൾ
ചട്ടുകപ്പാറ
കണ്ണൂർ ജില്ലയിലെ കുറ്റ്യാട്ടൂർ പഞ്ചായത്തിൽ ഉൾപ്പെടുന്ന ഒരു പ്രദേശം.
ചട്ടുകപ്പാറ ഗവണ്മെന്റ് ഹയർ സെക്കന്ററി സ്കൂൾ ഇവിടെയാണ്.
പ്രശസ്തമായ വാൽക്കണ്ണാടിക്കുളം ഇവിടെയാണ്.
വെള്ളൊലുപ്പിൻചാൽ നീരുറവ ഇതിനു സമീപത്താണ്.
കുറ്റ്യാട്ടൂർ പഞ്ചായത്തിലെ നിരവധി ചെറുകിട വ്യവസായങ്ങൾ ഇവിടെ സ്ഥിതി‌ ചെയ്യുന്നു.
കണ്ണൂർ വിമാനത്താവളത്തിനു അനുയോജ്യമായ സ്ഥലം നിർണയിക്കുന്ന ചർച്ചകൾ പുരോഗമിച്ചപ്പോൾ ഷോർട്ട് ലിസ്റ്റ് ചെയ്യപ്പെട്ട സ്ഥലങ്ങളിൽ ഒന്ന് ചട്ടുകപ്പാറ ആയിരുന്നു.
ചട്ടുകം
അടുക്കളയിൽ പാചകത്തിന് ഉപയോഗിക്കുന്ന ഒരു ഉപകരണമാണ് ചട്ടുകം .
ദോശ, ചപ്പാത്തി എന്നിങ്ങനെ പരന്ന ഭക്ഷണസാധനങ്ങൾ പാചകം ചെയ്യുമ്പോൾ അവ മറിച്ചിടാനാണ് ചട്ടുകം കൂടുതലായി ഉപയോഗിക്കുന്നത്.
പായസം പോലെയുള്ള ഭക്ഷ്യവിഭവങ്ങൾ തയ്യാറാക്കുമ്പോൾ അവ ഉരുളി ക്കടിയിൽ കരിഞ്ഞുപിടിക്കാതിരിക്കാൻ ഇളക്കുന്നതിനും ഇത് ഉപയോഗിക്കുന്നു.
പൊതുവേ ഒരറ്റം പരന്നിട്ട് മറുഭാഗത്ത് ഒരു നീളൻ പിടിയുമാണ് ചട്ടുകത്തിന്റെ ആകൃതി.
മരം കൊണ്ടും ലോഹം കൊണ്ടുമുള്ള ചട്ടകങ്ങൾ കണ്ടുവരുന്നു.
അടുക്കള ഉപകരണങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ചഡ്ഡി ബനിയൻ ഗാങ്ങ് ഇംഗ്ലീഷ് വിലാസം https://ml.wikipedia.org/wiki/Chaddi_Baniyan_Gang
ഇന്ത്യയിലെ വിവിധ ഭാഗങ്ങളിൽ കണ്ടുവരുന്ന ഒരു സംഘടിത കവർച്ചാ സംഘമാണ് ചഡ്ഡി ബനിയൻ ഗ്യാങ് അല്ലെങ്കിൽ കച്ചാ ബനിയൻ ഗ്യാങ് എന്നറിയപ്പെടുന്നത്.
പകൽ മുഴുവൻ പൈജാമയും കുർത്തയും ധരിച്ചോ ലുങ്കിയുടുത്തോ കറങ്ങിനടക്കുന്ന സംഘം ജോലി ചോദിച്ചും ഭിക്ഷയാചിച്ചും കറങ്ങിനടന്ന് ലക്ഷ്യം കണ്ടെത്തി രാത്രികാലങ്ങളിൽ കവർച്ച നടത്തുകയാണ് പതിവ്.
സംഘങ്ങളായാണ് ഇവർ ലക്ഷ്യസ്ഥാനങ്ങളിലേക്ക് പോകുന്നത്.
അടിവസ്ത്രങ്ങൾ മാത്രമിട്ട് ദേഹമാസകലം എണ്ണയോ കരിഓയിലോ തേച്ച് മുഖംമൂടി അണിഞ്ഞാണ് കവർച്ചനടത്തുക.
കൈയിൽ കത്തി , നാടൻ തോക്ക് , മുളകുപൊടി, ചെറു വാൾ, ഇരുമ്പു ദണ്ഡ് തുടങ്ങിയ ആയുധങ്ങളും കയറുമുണ്ടാകും .
കവർച്ച സമയത്ത് വീട്ടിലുള്ളവർ ഉണർന്നാൽ അവരെ കെട്ടിയിട്ടാണ് കവർച്ച.
ബലം പ്രയോഗിച്ചാൽ വധിക്കും.
വീട്ടിലെ ഭക്ഷണം സംഘാംഗങ്ങൾ പങ്കുവെച്ച് കഴിക്കും.
കവർച്ചമുതലും ഭക്ഷണവും മുഴുവനായും അവരെടുക്കില്ല.
ഒരു പങ്ക് വീട്ടുകാർക്കായി നീക്കിവെക്കൽ ആചാരത്തിന്റെ ഭാഗമാണ്.
വീടും നാടുമില്ലാത്ത ഈ സംഘം മഞ്ഞുകാലത്താണ് തങ്ങളുടെ ലക്ഷ്യങ്ങൾ തേടി നഗരങ്ങളുടെ വിവിധ ഭാഗങ്ങളിലത്തെുക.
ഒഴിഞ്ഞുകിടക്കുന്ന പ്രദേശത്ത് കുഞ്ഞു കുടിലുകളുണ്ടാക്കിയാണ് താമസിക്കുക.
നാടോടി ഗോത്രങ്ങളിൽപെട്ട പർദ്ധി സമൂഹമാണ് പരമ്പരാഗതമായി കവർച്ച നടത്തുന്നത്.
പർദ്ധി സമൂഹത്തിൽ നിരവധി ഉപജാതികൾ ഉണ്ട്.
ബ്രിട്ടീഷുകാർ ക്രിമിനലുകളായി മുദ്രചാർത്തിയ ഗോത്രങ്ങളിൽ ഒന്നാണ് ഉചല്യ ഈ സമൂഹത്തെ ബ്രിട്ടീഷുകാർ അവഗണിക്കുകയും 1871ൽ ഇവർക്കെതിരെ ക്രിമിനൽ ട്രൈബ്‌സ് ആക്ട് കൊണ്ടുവരുകയും ചെയ്തിരുന്നു.
1952ൽ നിയമത്തിൽ മാറ്റം വരുത്തി.
ഇവരെ നാടോടി ഗോത്രമായി പരിഗണിച്ചു.
മഹാരാഷ്്ട്രയിൽ പട്ടികജാതിയിലാണ് ഇവരെ ഉൾപ്പെടുത്തിയിരിക്കുന്നത്.
ഉത്തരാഖണ്ഡ് , ഉത്തർപ്രദേശ് , മധ്യപ്രദേശ് , രാജസ്ഥാൻ , ആന്ധ്രാപ്രദേശ്‌ എന്നീ സംസ്ഥാനങ്ങളിലാണ് ഇത്തരം സംഘങ്ങൾ സജീവമായി കാണപ്പെടുന്നത്.
നാടോടികളായതിനാൽ ഇവർ അറസ്റ്റിലാവുന്നത് വളരെ അപൂർവ്വമാണ്.
മഹാരാഷ്ട്രയിലെ ബോറിവാലി പോലീസ് ഇത്തരത്തിലുള്ള ഒരു സംഘത്തെ 2016 ഫെബ്രുവരിയിൽ അറസ്റ്റ് ചെയ്കിരുന്നു.
കാല കച്ചാ ഗ്യാങ്‌ അവലംബം
ചണ്ഡിക ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2020 ജൂലൈ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഹൈന്ദവ വിശ്വാസപ്രകാരം ദേവി ആദിപരാശക്തിയുടെ ഉഗ്രരൂപമാണ് ചണ്ഡിക എന്നറിയപ്പെടുന്നത്.
ദുഷ്ടന്മാരുടെ നേർക്ക് ചണ്ഡകോപം കാണിക്കുന്നത് കൊണ്ടു ചണ്ഡിക എന്ന് വിളിക്കുന്നു.
മറ്റൊരു തരത്തിൽ മഹാകാളി, മഹാലക്ഷ്മി , മഹാസരസ്വതി എന്നിവരുടെ ഐക്യരൂപമാണ് ചണ്ഡികാദേവി അഥവാ ചണ്ഡികാ പരമേശ്വരി ( Chandi Sanskrit :चण्डी Caṇḍī Chandika Caṇḍika ) മംഗള ചണ്ഡിക എന്നാൽ നല്ലത് തരുന്ന ഭഗവതിയാണ്.
കാളിയുടെ ഒരു പ്രധാന ഭാവമാണ് ചണ്ഡിക എന്ന് വിശ്വസിക്കപ്പെടുന്നു.
ശൈവപുരാണങ്ങൾ ശിവപത്നി പാർവതിയെ ചണ്ഡികയായി വർണ്ണിക്കാറുണ്ട്.
ചണ്ഡിക തന്നെയാണ് ഭുവനേശ്വരി, ദുർഗ്ഗ, ഭദ്രകാളി, മഹാത്രിപുരസുന്ദരി, കാർത്യായനി, പരാശക്തി, ജഗദംബിക, നാരായണി, ഭഗവതി, മഹാഗൗരി, ലളിതാംബിക, മംഗളാദേവി തുടങ്ങിയ പേരുകളിൽ അറിയപ്പെടുന്നത്.
ദേവി മാഹാത്മ്യത്തിൽ സുംഭനിസുംഭ യുദ്ധവേളയിൽ ചണ്ഡികാദേവിയുടെ പുരികക്കൊടിയിൽ നിന്ന് അവതരിച്ച ഉഗ്രരൂപിണിയായ കാളിയാണ് ചാമുണ്ഡി.
ഈ കാളിയാണ് ചണ്ടമുണ്ടന്മാരെ വധിച്ചത്.
ദേവി മാഹാത്മ്യം, ദേവി ഭാഗവതം തുടങ്ങിയ ഗ്രന്ഥങ്ങൾ ദേവിയെ സ്തുതിക്കുന്നു.
ശുംഭനിശുംഭൻമാരെ വധിക്കാൻ അവതരിച്ച ദേവിയാണ് ചണ്ഡിക.
ചണ്ഡികയുടെ പുരികക്കൊടിയിൽ നിന്നും അവതരിച്ച കാളിയാണ് ചാമുണ്ഡി.
ചണ്ഡികാ ഹോമം
കൊല്ലൂർ മൂകാംബിക ക്ഷേത്രത്തിലെ ഒരു മുഖ്യ വഴിപാട് ആണിത്.
കാര്യസിദ്ധി, ശത്രുസംഹാരം, ഐശ്വര്യം, ദോഷ നിവൃത്തി, ശാപ നിവർത്തി, സർവകാര്യ വിജയം തുടങ്ങിയവയ്ക്കാണ് ചണ്ഡികാ ഹോമം നടത്തുന്നത്.
ദേവി ഭാഗവതത്തിലെ മുഖ്യ സ്തോത്രങ്ങൾ ആണിതിന് ഉപയോഗിക്കുന്നത്.
13 അധ്യായങ്ങളുണ്ട് അതിന് ഓരോന്നിനും പ്രത്യേകം ദേവിമാർ ഉണ്ട്.
ഈ 13 അദ്ധ്യായങ്ങളിൽ 700 ശ്ലോകങ്ങളുണ്ട്.
അതുകൊണ്ടാണ് ഹോമം ചെയ്യുന്നത്.
ചിലപ്പോൾ സുമംഗലി പൂജ, കന്യാദാനം, ദാമ്പത്യ പൂജ എന്നിവയും ഇതോടൊപ്പം ചെയ്യുന്നു.
സാധാരണ പല ക്ഷേത്രങ്ങളിലും ഈ ഹോമം നടത്താറുണ്ട്.
ചണ്ഡിഗഢ് അന്താരാഷ്ട്രവിമാനത്താവളം ഇംഗ്ലീഷ് വിലാസം https://ml.wikipedia.org/wiki/Chandigarh_International_Airport
ചണ്ഡിഗഢ് നഗരത്തിലെ ഒരു വിമാനത്താവളമാണ് ചണ്ഡിഗഢ് അന്താരാഷ്ട്രവിമാനത്താവളം (Chandigarh International Airport) .
( IATA : IXC , ICAO : VICG ) ആഭ്യന്തര - അന്താരാഷ്ട്ര വിമാനങ്ങൾ കൈകാര്യം ചെയ്യാനുള്ള ഈ വിമാനത്താവളത്തിന്റെ പുതിയ ടെർമിനൽ 2015 സെപ്തംബർ 11 -ന് പ്രധാനമന്ത്രി നരേന്ദ്ര മോഡി ഉദ്ഘാടനം ചെയ്തു.
വിമാനത്താവളത്തിന്റെ റൺവെ ചാണ്ഡീഗഢിൽ ആവുമ്പോൾ അതിന്റെ ടെർമിനൽ പഞ്ചാബിലെ ഒരു ഗ്രാമമായ ജ്യൂർഹേരിയിൽ ആണ്.
പ്രതിദിനം ദില്ലി , മുംബൈ , ബങ്കളൂരു , ശ്രീനഗർ , ചെന്നൈ , അഹമ്മദാബാദ് , ഹൈദരാബാദ് എന്നിവിടങ്ങളിലേക്കായി ഏതാണ്ട് 35 വിമാനസർവ്വീസുകൾ ഇവിടെ നിന്നും ഉണ്ട്.
വിമാനത്താവളത്തിന്റെ പുതിയ ടെർമിനൽ കെട്ടിടത്തിന്റെ ഓഹരിയിൽ 24.5 ശതമാനം വീതം പഞ്ചാബും ഹരിയാനയും കയ്യാളുമ്പോൾ ശേഷിക്കുന്ന 51 ശതമാനം ഓഹരികൾ എയർപോർട്ട് അതോറിറ്റി ഓഫ് ഇന്ത്യയ്ക്കാണ് .
പുതിയ ടെർമിനൽ ചണ്ഡിഗഢ് നഗരമധ്യത്തിലെ സെക്ടർ 17 -ൽ നിന്നും 14 കിലോമീറ്റർ അകലെയാണ്.
2016 ജൂലൈയിലും ഇവിടെ നിന്ന് അന്താരാഷ്ട്രസർവ്വീസുകൾ ഒന്നും തന്നെ നിലവിലില്ല.
അവലംബം പുറത്തേക്കുള്ള കണ്ണികൾ Chandigarh International Airport എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗോമതീ നദി ഇംഗ്ലീഷ് വിലാസം https://ml.wikipedia.org/wiki/Gomati_River ഗോമതീ നദിക്ക് കുറുകേയുള്ള ഷാഹി പാലത്തിന്റെ ദൃശ്യം.
( ജൗൻപൂർ, ഉത്തർപ്രദേശ് )
ഗംഗാ നദിയുടെ ഒരു പോഷകനദിയാണ് ഗോമതി .
( ഹിന്ദി :गोमती) ഏകദേശം 900 കിലോമീറ്റർ(560 മൈൽ‌) നീളമുണ്ട്.
ഉത്തർ പ്രദേശ് സംസ്ഥാനത്തിലെ പിളിഭിട്ട് ജില്ലയിലാണ് ഗോമതിയുടെ ഉദ്ഭവം.
ഉദ്ഭവസ്ഥാനത്തുനിന്ന് ഏകദേശം 100 കിലോമീറ്റർ വരെ ഗോമതി ഒരു ചെറിയ അരുവി മാത്രമാണ്.
മൊഹമ്മദിയിൽ‌വച്ച് പോഷകനദിയായ സരയൻ നദിയുമായി കൂടിച്ചേരുന്നതോടെ ഗോമതി കൂടുതൽ വിസ്തൃതമാകുന്നു.
മറ്റൊരു പ്രധാന പോഷകനദിയായ സായ് നദി ജൗൻപൂരിൽ‌വച്ച് ഗോമതിയോട് ചേരുന്നു.
240 കിലോമീറ്റർ നീളമുള്ളപ്പോൾ നദി ലക്നൗ നഗരത്തിൽ കടക്കുന്നു.
പ്രവേശന സ്ഥാനത്തുവച്ച് നദിയിലെ ജലം നഗരത്തിലെ ജലവിതരണത്തിനായി ഉപയോഗിക്കുന്നു.
പിന്നീട് ഗോമതി തടയണ നദിയെ ഒരു തടാകമാക്കി മറ്റുന്നു.
പുരാണത്തിൽ
ഹൈന്ദവ പുരാണങ്ങളനുസരിച്ച് ഗോമതീ നദി വസിഷ്ഠ മഹർഷിയുടെ പുത്രിയാണ്.
ഏകാദശി ദിനത്തിൽ ഈ നദിയിൽ സ്നാനം ചെയ്യുന്നത് പാപങ്ങളെ കഴുകിക്കളയുമെന്നാണ് വിശ്വാസം നദീതീരത്തെ പ്രധാന നഗരങ്ങൾ ലക്നൗ ലഗിം‌പൂർ ഗീരി സുൽത്താൻപൂർ ജൗൻപൂർ ഭാരതത്തിലെ പ്രമുഖ നദികൾ ഗംഗ | ബ്രഹ്മപുത്ര | സിന്ധു | നർമദ | കൃഷ്ണ | മഹാനദി | ഗോദാവരി | കാവേരി | സത്‌ലുജ് | ഝലം | ചെനാബ് | രാവി | യമുന | ഘാഗ്ര | സോൻ | ഗന്തക് | ഗോമതി | ചംബൽ | ബേത്വ | ലൂണി | സബർ‌മതി | മാഹി | ഹൂഗ്ലീ | ദാമോദർ | തപ്തി | തുംഗഭദ്ര | ഭീമ | പെണ്ണാർ | പെരിയാർ | വൈഗൈ
ഗോബിടൈറ്റൻ ഇംഗ്ലീഷ് വിലാസം https://ml.wikipedia.org/wiki/Gobititan
സസ്യഭുക്കുകളായ ഈ ഇനം ദിനോസറുകൾ ക്രിറ്റേഷ്യസ് യുഗത്തിന്റെ മദ്ധ്യഘട്ടത്തിലാണ് ജീവിച്ചിരുന്നത് എന്ന് അനുമാനിക്കുന്നു.
ഇവ സോറാപോഡ് കുടുംബത്തിൽപെട്ട ദിനോസറുകളാണ് .
ചൈനയിൽ നിന്നുമാണ് ഇവയുടെ ഫോസ്സിൽ കണ്ടു കിട്ടിയിട്ടുള്ളത്.
ഇത് അപൂർണമായ ഒരു അസ്ഥികൂടം ആണ്, ഇതിൽ ചില കഷ്ണം നട്ടെല്ലും ഒരു ഭാഗിക കാലും ആണുള്ളത്.
അവലംബം പുറത്തേക്ക് ഉള്ള കണ്ണികൾ Gobititan at Thescelosaurus !
Archived 2009-04-25 at the Wayback Machine .
ഗോബിസെററ്റോപ്സ് ഇംഗ്ലീഷ് വിലാസം https://ml.wikipedia.org/wiki/Gobiceratops
സെറാടോപിയ എന്ന കുടുംബത്തിൽ പെട്ട ദിനോസർ ആണ് ഗോബിസെററ്റോപ്സ് .
ഇവയുടെ തലയോട്ടിയുടെ ഫോസ്സിൽ മാത്രമേ ഇത് വരെ കിട്ടിയിടുള്ളൂ .
പൂർണ വളർച്ച എത്താത്ത സ്പെസിമെൻ ആണ് ഇത് .
ഇവയ്ക്കു ചെറിയ കൊമ്പുക്കൾ മുഖത്ത് ഉണ്ടായിരുന്നതായി കരുതുന്നു .
തലയോട്ടിയുടെ നീളം 3.5 സെ മീ മാത്രം ആണ് .
ഗോബ്ലിൻ ഇംഗ്ലീഷ് വിലാസം https://ml.wikipedia.org/wiki/Goblin ഗോബ്ലിൻ, ഫ്രാൻസിസ്കോ ഗോയ വരച്ചത്
ദുഷ്ടനും ദേഷ്യക്കാരനും വികൃതിയുമായ ഒരു സാങ്കല്പിക ജീവിയാണ് ഗോബ്ലിൻ .
ഗ്നോമുമായി സാമ്യമുള്ളതും വിരൂപിയുമായ ഒരു ജീവിയയാണ് ഗോബ്ലിനെ ചിത്രീകരിക്കാറ്.
ഇതിന്റെ ഉയരം ഒരു ഡ്വാർഫിനും മനുഷ്യനും ഇടയിലുള്ളതാണ്.
ഓരോ കഥയ്ക്കും രാജ്യത്തിനുമനുസരിച്ച് വ്യത്യസ്തമായ കഴിവുകളും രൂപവും ഉള്ളവരായി ഇവ വിശേഷിപ്പിക്കപ്പെടുന്നു.
ചിലയിടങ്ങളിൽ ഇവ ബ്രൗണിക്ക് സമാനമായതും മറ്റുള്ളവരെ വെറുപ്പിച്ചുകൊണ്ട് നടക്കുന്നതുമായ ഒരു ചെറു ജീവിയാണ്.
References Further reading Goblins എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗോബ്ലിൻ ഷാർക്ക് ഇംഗ്ലീഷ് വിലാസം https://ml.wikipedia.org/wiki/Goblin_shark
അപൂർവ്വ ഇനത്തിൽപ്പെട്ട ആഴക്കടൽ- സ്രാവ് ആണ് ഗോബ്ലിൻ ഷാർക്ക് ( Mitsukurina owstoni ) .
125 കോടി വർഷം പഴക്കമുള്ള മിത്സുകുരിനിഡെ കുടുംബത്തിൽപ്പെട്ട ജീവിച്ചിരിക്കുന്ന ഒരേ ഒരു അംഗമാണിത്.
ചിലപ്പോൾ ഇതിനെ സജീവ ഫോസിൽ എന്നും വിളിക്കുന്നു.
നീളമുള്ളതും, പരന്നതും കട്ടിയുള്ള മൂക്കും, പ്രത്യേകം ആണി പോലുള്ള പല്ലുകൾ അടങ്ങിയ പ്രാകൃതമായ താടിയും പിങ്ക് തൊലിയുള്ള ഈ ജലജീവിയുടെ  സവിശേഷതയാണ്.
സാധാരണയായി പ്രായമാകുമ്പോൾ 3 മുതൽ 4 മീറ്റർ വരെ നീളവും (10 and 13 ft) ഇവയ്ക്കുണ്ട്.
എന്നിരുന്നാലും 2000 ൽ പിടിച്ചെടുത്തത് 6 മീറ്റർ (20 അടി) കണക്കാക്കിയിട്ടുണ്ടെന്ന് കരുതപ്പെടുന്നു.
അപ്പർ കോണ്ടിനെന്റൽ ചരിവുകളിലും, സമുദ്രത്തിലുണ്ടാകുന്ന മലയിടുക്കുകളിലും നൂറുമീറ്ററിൽ കൂടുതൽ (330 അടി) താഴ്ചയുള്ള ആഴക്കടലിലും ഇവ കൂടുതലും കാണപ്പെടുന്നു.
കുഞ്ഞുങ്ങളെക്കാളിലും മുതിർന്നവ കൂടുതലും ആഴക്കടലിൽ കാണപ്പെടുന്നു.
ഈ സ്രാവുകൾക്ക് ഹ്രസ്വസമയത്തിനുള്ളിൽ 1,300 മീറ്റർ (4,270 അടി)വരെ ആഴത്തിൽ മുങ്ങാൻ കഴിയുമെന്ന് ചില ഗവേഷകർ വിശ്വസിക്കുന്നു.
ഗംഭീരമായ ശരീരം, ചെറിയ ചിറകുകൾ എന്നീ  സവിശേഷതകളുള്ള ഇവ സ്വാഭാവികമായി പ്രകൃതിയിലെ മന്ദഗതിക്കാരനായി കണക്കാക്കുന്നു.
കടലിനു സമീപവും ജല നിരയുടെ മധ്യത്തിലും കാണപ്പെടുന്ന ടെലിസ് മത്സ്യം , സെഫലോപോഡ്സ് , എന്നിവയെ ഇവ വേട്ടയാടുന്നു.
ആമ്പുള്ളേ ഓഫ് ലോറൻസിനി കൊണ്ട് മൂടിയിരിക്കുന്ന അതിന്റെ നീണ്ട മൂക്ക് കൊണ്ട് അടുത്തെത്തുന്ന ഇര ഉത്പ്പാദിപ്പിക്കുന്ന ഇലക്ട്രിക് മേഖലകളെ മിനിറ്റുകൾക്കകം മനസ്സിലാക്കുകയും ഇരപിടിക്കാനായി താടിയെല്ലിനെ വികസിപ്പിച്ചെടുക്കുകയും ചെയ്യുന്നു.
ആഴക്കടൽ മീൻപിടിത്തക്കാർക്ക് വളരെക്കുറച്ച് ഗോബ്ലിൻ ഷാർക്കുകളെ മാത്രം അപ്രതീക്ഷിതമായി ലഭിക്കുന്നു.